open-index/open-wikipedia-markdown huggingface dataset:
Zhao Yun

**Zhào Yún** (tradisjonell kinesisk: 趙雲; forenklet kinesisk: 赵云; ca. 168, Zhending, Changshan (sør for dagens Zhengding i Hebei-229, Hanzhong, i dag Shǎnxī), stilnavn **Zǐlóng** (子龍), var en kinesisk general aktiv under slutten av Han-dynastiet og begynnelsen av de tre rikers tid under Kinas historie. Zhào Yún tjente først under krigsherren Gongsun Zan fra 191 eller 192, og siden under Liu Bei, som også da tjente under Zan, og hans etterfølger Liu Shan, fra 192 til hans død. I denne perioden deltok han i en rekke slag, og bidro til opprettelsen av kongedømmet Shu Han. 

I 1300-tallsromanen *[[Beretningen om de tre kongedømmer]]*, skrevet av Luo Guanzhong, er Zhào Yún en av heltene. Zhào Yún utmerker seg en rekke ganger som en av Liu Beis "fem tigergeneraler"  sammen med Guan Yu, Zhang Fei, Huang Zhong og Ma Chao. Han har særlig blitt husket for å ha reddet Liu Beis unge sønn A Dou ved to anledninger, under slaget ved Changban (hvor han ògså reddet Beis kone Gan) og fra A Dous stemor Sun Shangxiang (Sun Quans søster). Den første gangen skal Liu Bei ha kastet spedbarnet i bakken for å ha ført hans general Zǐlóng i fare. 

I virkeligheten er mange fakta om Zhàos liv enten usikre eller ukjente på grunn av manglende historiske kilder. Den opprinnelige kilden i *[[Sanguo Zhi]]*, skrevet av Chen Shou, er bare et par hundre tegn lang, mens Pei Songzhis annoterte utgave gir et ganske klart, men fortsatt uferdig bilde av Zhào Yúns liv.

## Referanser


## Eksterne lenker
*
Abels gate (Trondheim)

**Abels gate** (2–20d) er en gate ved bydelen Elgeseter i Trondheim som strekker seg fra Schøyens gate i øst, over Klæbuveien og Elgeseter gate frem til Harald Hardrådes gate og Tilfredshet kirkegård. Gaten fikk sitt navn etter matematikeren Niels Henrik Abel (1808–1829). 

Fra Klæbuveien og over Elgeseter gate er Abels gate klassifisert som gangvei, og den har dermed ikke inn- eller utkjøring mot Elgeseter gate.

## Bygninger langs Abels gate
* **5:** Fokus Bank Teknobyen, Sintef Helse, Teknobyen innovasjonssenter, BIBSYS.

## Litteratur
*
Abels gate

**Abels gate** finnes flere steder i Norge:

* Abels gate (Bergen)
* Abels gate (Trondheim)
* Abels gate (Kongsberg)
* Abels gate (Moss)
* Abels gate (Notodden)

*Tidligere fantes også Abels gate (Oslo)
Nyklassisistisk arkitektur

**Nyklassisismen** betegner en retning innen arkitektur og design som i de første tiårene av 1900-tallet hentet inspirasjon fra gresk og romersk arkitektur, og fra den tidligere klassisismen i perioden fra 1750 til 1840. Klassisistisk arkitektur fra denne tidligere perioden kalles også ofte *nyklassisime* eller på engelsk *neoclassicism*, men er i tid klart adskilt fra den senere nyklassisismen som særlig var fremherskende i 1920-årene.

I Norden fikk nyklassisismen en særlig sterk stilling mellom 1920 og 1930 som det siste utslaget av historisme før gjennombruddet for modernistisk arkitektur eller funksjonalisme omkring 1930.

## Nordisk nyklassisisme

I Danmark er noen av de mest kjente nyklassisistiske byggverk *[[Fåborg Museum]]* av Carl Petersen fra 1915, boligområdet *Hornbækhus* av Kay Fisker fra 1923 og *[[Københavns politigård|Politigården]]* i København av Hack Kampmann fra 1924. Andre viktige arkitekter i perioden var Ivar Bentsen og Thorkild Henningsen. Retningen ga seg også sterke utslag i dansk møbelkunst fra perioden, inspirert av den hundre år eldre klassisismen. Flere arkitekter som Kaare Klint og Arne Jacobsen var også aktive møbeldesignere.

I Sverige var arkitekt Gunnar Asplund en førerskikkelse for nyklassisismen, med verker som *Stadsbiblioteket* i Stockholm og *Skogskyrkogården* (sammen med Sigurd Lewerentz). Ivar Tengbom tegnet i *Konserthuset* i Stockholm (1926). Det samtidige *Studentpalatset* i sStockholm av Erik Lallerstedt har en rendyrket klassisk «tempelfasade». Den svenske nyklassisismen, særlig slik den ble utformet av Gunnar Asplund, fikk internasjonal oppmerksomhet og ble i 1931 gitt tilnavnet «Swedish Grace» av den britiske arkikteturskribenten Morton Shand.

Kjente representanter for norsk nyklassisisme er blant andre Blindern Studenterhjem av Nicolai Beer (1926), Deichmanske bibliotek fra 1933 av Nils Reiersen og Torggata Bad av arkitektene Morgenstierne & Eide (1932) i Oslo, Studentersamfundet i Trondhjem av arkitektene Carl og Eystein Michalsen 1929, Torgallmenningen i Bergen av arkitekt Finn Berner, og Haugesund rådhus fra 1934 av arkitektene Gudolf Blakstad og Herman Munthe-Kaas.

## Referanser


## Eksterne lenker
*
Rosameitemark

**Rosameitemark** (*Aporrectodea rosea*) er en art i gruppen meitemarker.
Den lever i fuktig jord.
Kroppen er tynn og blir 2–11&nbsp;cm lang og 2–4&nbsp;mm tykk. Typisk lengde er 5&nbsp;cm.

## Eksterne lenker
* 
*  Artstre: Rosameitemark (''Aporrectodea rosea'') - miljolare.no
*  Aporrectodea rosea (Savigny, 1826) - earthworms.elte.hu
*  Rosy-tipped worm (''Aporrectodea rosea'') - opalexplorenature.org
Robert Page Arnot

**Robert Page Arnot** (født 15. desember 1890 i Greenock, død 18. mai 1986) var en britisk kommunist, journalist og politiker. 

Arnot studerte ved Glasgow University, der han hjalp til å forme en sosialistisk føderasjonen for studenter i 1912. I 1916 ble Arnot innkalt til det britiske militæret, men han nektet verneplikt og ble dermed fengslet i to år som militærnekter.

Arnot var med under stiftelsen medlem av Communist Party of Great Britain (CPGB) i 1920. I 1925 var Arnot blant de tolv kommunistene som ble arrestert fordi de oppfordret til streiker og opprør blant arbeidere på 1920-tallet. Han ble funnet skyldig og fengslet i seks måneder, og han kom ut igjen like før den store generalstreiken som ble gjennomført i 1926. 

Under generalstreiken i 1926 hjalp Arnot med å danne en komite som sto bak enkelte streiker. Etter den mislykkede streiken, begynte Arnot hos Labour Research Department, der han ble ansatt som direktør for forskning og han skrev en bok om den mislykkede generalstreiken i 1926. Arnot var en produktiv forfatter av både flyveblad og flere kjente litterære verker. Han skrev blant annet et seks binds historieverk om britiske gruvearbeidere og deres historie mellom 1949 og 1975.

## Referanser
Eidsvoll (illegal avis)

***Eidsvoll*** var en av de illegale avisene som ble utgitt under den tyske okkupasjonen av Norge under andre verdenskrig. Det var en av de første illegale avisene til å bli utgitt i Norge etter den tyske okkupasjonen. Avisa ble ifølge Ebba Espeland startet av seks menn som hadde vært med i de innledende kampene mot tyskerne, men så blitt internert på Hvalstadmoen. Blant de seks mennene var Olav Gjærevoll og Bjørn Reinertsen. Ifølge artikkelen om avisa *Vi vil oss et land*, var det flere senere kjente motstandsfolk fra Oslogjengen med på oppstarten.

Under navnet *Vi vil oss et land*, kom avisa raskt opp i et opplag på  eksemplarer, og tyskerne rullet opp en del av nettverket. Halve gruppa ble arrestert, i tillegg til boktrykkeren på Hamar. Gjærevoll klarte å komme seg til Sverige, og ba Bjørn Reinertsen og deres felles skolekamerat Anne-Sofie Østvedt om å videreføre arbeidet. Sammen med andre fra motstandsmiljøet på Blindern, drev de oppfølgeren *Eidsvoll* med et opplag på 2– frem til også dette illegale distribusjonsapparatet ble rullet opp av tyskerne sommeren 1942.

*Eidsvoll* ble utgitt av en gruppe studenter på Blindern etter at *[[Vi vil oss et land]]* ble rullet opp og måtte innstille i 1941. Opprullingen gjorde imidlertid at de ikke kunne overta verken utstyr eller manuskripter fra denne avisen. De måtte starte på bar bakke. Av sikkerhetsgrunner besluttet de dessuten å gi avkall på det opprinnelige avisnavnet. 

De klarte å få tak i et par skrivemaskiner og en nesten ubrukt duplikator. Den første tiden flyttet de utstyret fra hybel til hybel, deretter til en hytte i Skedsmo, så til et verksted på Hasle, og til slutt til en hytte på Strømmen.

Trykksaken nådde et opplag på 2 – 3000, og et nummer kunne være på 8 – 10 sider. *Eidsvoll* ble spredt ut over landet gjennom posten eller som ilgods i pakker til andre byer. Dels ble avisen sendt til adresser skrevet av etter lister i rikstelefonkatalogen, i de fleste tilfeller til mottagere utgiverne ikke kjente.

Avisen led et alvorlig tilbakeslag da store deler av distribusjonsapparatet ble rullet opp.  Etter dette klarte den kun å komme med noen få nummer før den til slutt stanset sommeren 1942.

I gruppa som sto bak *Eidsvoll* inngikk Hans-Petter Nesvold, Joar Markali, Bjørn Reinertsen, John Sanness og Anne-Sofie Østvedt. Sannes, som skrev stoffet til *Eidsvoll*, måtte flykte til Sverige i november 1941. Markali ble tatt i forbindelse med avisutgivelsen, og satt i Sachsenhausen til krigen sluttet. Reinertsen deltok senere i XU og falt i kamp med Gestapo.
  
## Referanser
Timothy Evans

**Timothy Evans** (født 20. november 1924 i Merthyr Tydfil i South Wales, død 9. mars 1950 ved henging) var en waliser anklaget for mordet på sin kone og datter under et opphold i Notting Hill, London i november 1949. I januar 1950 ble Evans dømt for drapet på datteren sin, og han ble dømt til døden ved henging på grunn av dette. 

Under rettssaken, hadde Evans anklaget naboen, John Christie, for å være ansvarlig for begge drapene. Tre år etter Evans sin rettssak og henging, ble det oppdaget at Christie var en seriemorder som hadde myrdet en rekke kvinner på hans egen eiendom, inkludert hans egen kone, og disse oppdagelsene kastet alvorlig tvil om dommen mot at Timothy Evans var riktig. En offisiell undersøkelse som ble foretatt seksten år etter at Evans ble hengt bekreftet at Evans sin datter var blitt myrdet av Christie, og Evans ble deretter gitt en posthumt benådning. Denne saken genererte mye kontrovers og ble senere anerkjent som et justismord. Dette spilte en stor rolle i avskaffelsen av endelig dødsstraff i Storbritannia. 

Hans biologiske far forlot familien i 1924 kort tid før Evans ble født. Evans hadde en eldre søster Eileen og en yngre halvsøster Maureen, som ble født etter at Evans mor giftet seg for andre gang i 1929. Som barn, hadde Evans problemer med å lære å snakke og han slet på skolen. Etter en ulykke da han var åtte år, utviklet Evans en tuberkuløs verucca på hans høyre fot som aldri ble helt bra igjen, og som gjorde at han gikk glipp av betydelige mengder tid fra skolen på grunn av flere omfattende behandlinger. Derfor klarte han verken å lese eller skrive noe utover hans eget navn som voksen. Som barn, ble Evans ansett for å ha et dårlig temperament og han hadde flere raserianfall. 

Den 20. september 1947 giftet Evans seg med Beryl Susanna Thorley, som han hadde møtt gjennom en felles venn av dem. Timothy og Beryl fikk datteren Geraldine som ble født 10. oktober 1948. Deres ekteskap var preget av flere store krangler, forsterket av Beryl sitt dårlige renhold og manglende evne til å håndtere familiens økonomi. Timothy fikk etter hvert større og større problemer hans tunge drikking som forverret hans allerede korte temperament. 

På slutten av 1949, ble Beryl ut at hun var gravid med deres andre barn. Siden familien allerede slet økonomisk, bestemte Beryl seg for at det eneste valget var å ta abort, og etter noe motvilje, godtok Evans denne beslutningen. Flere uker senere, 30. november 1949, informerte Evans politiet at han hadde drept sin kone. Hans første tilståelse var at han hadde ved et uhell hadde drept henne ved å gi henne noe i en flaske som en mann hadde gitt til ham for å avbryte graviditeten. Deretter skal han ha kastet liket i en kloakk i nærheten av hjemmet deres, men politiet fant ingenting på det angitte stedet i kloakk-systemet og forklaringen ble ikke godtatt som ekte. Til tross for flere svake indisier brukte juryen bare 40 minutter på å finne Evans skyldig i drapene på hans kone og barn.

## Referanser
Heini Ihle

**Heinz «Heini» Ihle** (født 24. april 1941 i Tiefenbach) er en tysk tidligere skihopper som konkurrerte for Vest-Tyskland. Han representerte SC Oberstdorf.

Han deltok i den tysk-østerrikske hoppuka fra 1960 til 1973, med 17.-plass i 1962/63 som beste sammenlagtplassering. Hans beste plassering i enkeltrenn i Hoppuka var 2.-plass i Garmisch-Partenkirchen 1. januar 1965. Han var med i VM i 1962 og 1970, med 27.-plass i normalbakken i Štrbské Pleso i 1970 som beste resultat. I OL i Grenoble i 1968 ble han nummer 22 i normalbakken i Autrans og nummer 46 (av 58 deltakere) i storbakken i Saint-Nizier.

Heini Ihle ble vesttysk mester i 1965.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Heini Ihle  (besøkt 17. april 2011)
* Sport-Komplett.de: Skispringen  –  Deutsche Meisterschaften (besøkt 17. april 2011)

## Eksterne lenker
*
Erkki Pukka

**Erkki Pukka** er en finsk tidligere skihopper. Han deltok i den tysk-østerrikske hoppuka i 1964/65 og 1966/67, og ble nummer 7 og 46 sammenlagt. Han vant rennet i Garmisch-Partenkirchen 1. januar 1965. Han ble nummer 59 av 61 deltakere i normalbakken i VM i Oslo i 1966.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
## Eksterne lenker
*
Wolfgang Happle

**Wolfgang Happle** er en tysk tidligere skihopper som konkurrerte for Vest-Tyskland.

Han deltok i den tysk-østerrikske hoppuka fra 1958 til 1968, med 10.-plass i 1959/60 og 1960/61 som beste sammenlagtplassering. Hans beste plassering i enkeltrenn var 3.-plass i Garmisch-Partenkirchen 1. januar 1962 og i Innsbruck 6. januar 1962. Han deltok i VM i 1962 og 1966, med 8.-plass i storbakken i Oslo i 1966 som beste resultat.

Wolfgang Happle er nå (2011) leder for FIS' bakkekomité, og var den som i 2010 og 2011 sertifiserte og offisielt godkjente Holmenkollbakken og Vikersundbakken etter siste ombygging. Han oppfant bommen som hopperne sitter på før de setter utfor. Bommen kalles på tysk «Happle-Balken» («Happle-bommen»).

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. , flere sider

## Eksterne lenker
*
Amstel Gold Race 2011

**Amstel Gold Race 2011** ble arrangert 17. april 2011, og var den 46. utgaven av sykkelrittet Amstel Gold Race. Philippe Gilbert vant som i 2010.

I tillegg til de 18 ProTeams var Cofidis, Farnese Vini-Neri Sottoli, Landbouwkrediet, Skil-Shimano, Topsport Vlaanderen-Mercator og Verandas Willems-Accent invitert.

## Resultater

## Eksterne lenker
* 
*  Amstel Gold Race 2011 på www.the-sports.org
Sima Yi

**Sima Yi** (tradisjonell kinesisk: 司馬懿; forenklet kinesisk: 司马懿; pinyin: *Sīmǎ Yì*, Wade-Giles: *Szŭma I*; født 179 i fylket Wen i det som i dag er provinsen Henan, død 7. september 251), stilnavn **Zhòngdá** (仲達), var kinesisk strateg, general og politiker for Cao Caos regime og den etterfølgende staten Cao Wei på slutten av Han-dynastiet og de tre rikers tid i Kinas historie. Yì er kanskje best kjent for å ha beskyttet Cao Wei mot Zhuge Liangs nordekspedisjoner.

Yìs stadig økende betydning i riket på grunn av hans suksess mot Shu Hans felttog førte til at Sīmǎ-familien kunne overta makten i Wei. Etter keiser Cao Ruis død var han sammen med Cao Shuang regent for riket, men i 249 ledet han et statskupp mot sin medregent Cao Shuang, som førte til at Yì i stor grad overtok makten i riket. Etter hans død styrte to av hans sønner, først Sima Shi og deretter Sima Zhao, Wei som regenter, og i 265 opprettet hans sønnesønn, Sima Zhaos sønn, Sima Yan Jin-dynastiet etter da å ha styrtet den siste Wei-keiseren, Cao Huan. Av Sima Yan fikk Yì posthumt tittelen **Keiser Xuān** (宣皇帝; *Xuān Huángdî*) og tempelnavnet **Gāozǔ** (高祖).

## Referanser


## Eksterne lenker
*
Josef Winkler

**Josef Winkler** (født 3. mars 1953 i Kamering, Kärnten) er en prisbelønt østerriksk forfatter bosatt i Klagenfurt, mest kjent for bøker om det å være annerledes i mindre samfunn, og spesielt hvoran dette kan fortone seg innenfor en romersk-katolsk tradisjon. Den eneste boka oversatt til norsk er en detaljstudie av et romersk marked der en ung gutt blir påkjørt.  
## Utgivelser
* *Menschenkind*, Suhrkamp, 1979
* *Der Ackermann aus Kärnten*, Suhrkamp, 1980
* *Muttersprache, Suhrkamp*, 1982
* *Die Verschleppung*, Suhrkamp, 1983
* *Der Leibeigene*, Suhrkamp, 1987
* *Friedhof der bitteren Orangen*, Suhrkamp, 1990
* *Das Zöglingsheft des Jean Genet*, Suhrkamp, 1992
* *Das wilde Kärnten (= Menschenkind, Der Ackermann aus Kärnten, Muttersprache)*, Suhrkamp, 1995
* *Domra*, Suhrkamp, 1996
* *Wenn es soweit ist*, Suhrkamp, 1998
* *Natura Morta. Römische Novelle*, Suhrkamp, 2001.  Ga Georg Büchner Prize fra Deutsche Akademie für Sprache und Dichtung i 2008. Norsk oversettelse i 2011 på Solum Forlag ved Alf B. Glad
* *Leichnam, seine Familie belauernd*, Suhrkamp, 2003
* *Roppongi. Requiem für einen Vater*, Suhrkamp, 2007
* *Ich reiß mir eine Wimper aus und stech dich damit tot*, Suhrkamp, 2008

## Utmerkelser
* Verleger prize i *[[Ingeborg Bachmann Prize]]* 1979
* *[[Anton Wildgans Prize]]* 1980
* *Kranichsteiner Literaturpreis* 1990
* *Stadtschreiber von Bergen* 1994/1995
* *Bettina-von-Arnim-Preis* 1995
* *Berliner Literaturpreis* 1996
* *manuskripte-Preis des Landes Steiermark* 1996
* *André-Gide-Preis* 2000
* *Alfred-Döblin-Preis* 2001
* *Otto-Stoessl-Preis* 2001
* *Franz-Nabl-Preis der Stadt Graz* 2005
* *[[Grand Austrian State Prize]]* 2007
* *[[Georg Büchners pris|Georg Büchnerprisen]]* fra Deutsche Akademie für Sprache und Dichtung 2008

## Referanser


## Eksterne lenker
* 
* 
*  Suhrkamp: Forlagsside
*  Artikkel om Josef Winkler
A.C. Møller skole

**A.C. Møller skole** var en grunnskole på Heimdal utenfor Trondheim (1-10 trinn) for elever som er døve, tunghørte eller med andre hørselsproblemer som bruker tegnspråk som første eller andrespråk. Skolen ble fra 2017 integrert i Huseby barneskole – A.C. Møller tegnspråksenter. 

## Historikk
Skolen hadde om lag 24 fulltidselever samt rundt 80 deltidselever som kom inn på opptak fra fylkene Møre og Romsdal, Trøndelag, Nordland, Troms og Finnmark. Det var også tilrettelagt for elever med multifunksjonshemming.

A.C. Møller skole ble etablert av Andreas Christian Møller i 1825 under navnet *Døvstummeinstitutet i Trondhjem*. Skolen lå da i Trondheim sentrum, der Trondheims Døvemuseum nå ligger. Bygget blir kalt Rødbygget i det døve samfunnet og er et knutepunkt for sosiale sammenkomster. Skolen ble senere oppkalt etter Andreas Christian Møller og er nå en del av StatpedMøller-Trøndelag kompetansesenter. Skolen er opprinnelig en fortsettelse av Trondheim offentlige skole for døve (Døveskolen) og ble opprettet i 1992 gjennom en sammenslåing av Vikhov kurssenter og skole i Malvik. Skolen ble så plassert i Søbstadvegen på Heimdal i et bygg tegnet av arkitekt Ola Steen. Skolen tilbød internat for elever som bodde for langt unna til å kunne pendle til skolen hver dag. Dette tilbudet var tilstede før 1950-tallet, da Rødbygget var internatet på Døvstummeinstitutet i Trondhjem.

1. juli 2017 tok kommunen over A.C. Møller skole. Skolen ble da slått sammen med Huseby barneskole men med klasserommene og lokalene til de hørselshemmede elevene fortsatt lokalisert i Statpeds bygg i Søbstadvegen. I august 2021 ble det nye bygget Huseby skoler ferdigstilt på motsatt side av Saupstadringen, og Huseby barneskole – A.C. Møller tegnspråksenter flyttet inn i de nye lokalene sammen med Huseby ungdomsskole og Trondheim kulturskole.

## Referanser


## Litteratur
*

## Eksterne lenker
* A.C. Møller skole.no
Vannpistol

En **vannpistol** er et leketøyspistol som kan fylles med vann for å sprute ut en vannstråle. De er som regel laget av fargerik plast og utseendet etterligner ofte riktige pistoler. 

Siden 1990-tallet finnes det også særlig store versjoner. Disse tilbys under betegnelsen *vannkanon* og har en større fyllmengde og lengre rekkevidde enn de klassiske vannpistolene.
Józef Przybyła

**Józef Ignacy Przybyła** (født 29. januar 1945 i Bystra Śląska, død 21. mars 2009 i Buszkowice) var en polsk skihopper som representerte LZS Bystra Śląska.

Han deltok i den tysk-østerrikske hoppuka fra 1963 til 1971, og ble tre ganger blant de ti beste sammenlagt. Han ble nummer 5 i 1964/65, nummer 7 i 1963/64 og nummer 9 i 1966/67. I 1963/64 lå han på andreplass etter tre renn, og satte bakkerekord i første omgang i det siste rennet i Bischofshofen. Men han falt i andre omgang, og endte på 7.-plass i sammendraget. Przybyła ble tre ganger nummer 3 i enkeltrenn, i Garmisch-Partenkirchen 1. januar 1964, i Innsbruck 5. januar 1964 og 3. januar 1965.

Józef Przybyła var med i OL i 1964 og 1968, med 9.-plass i storbakken i Innsbruck i 1964 som beste plassering. Han deltok i VM i 1966 og 1970, der 13.-plass i normalbakken i Oslo i 1966 var hans beste resultat.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Józef Przybyła  (besøkt 17. april 2011)
* Skijumping.pl: Intervju med Józef Przybyła (polsk, besøkt 17. april 2011)

## Eksterne lenker
*
Hjelpelinje

En **hjelpelinje** er en kort strek som innen musikknotasjon brukes til å kunne skrive en note som ellers ville være for høy eller for lav til å passe på notesystemet. En strek (litt lenger enn selve notehodet) tegnes parallelt med notesystemet, og notehodet plasseres på hjelpelinja eller like over eller under den.

Noter som ligger mer enn to eller tre hjelpelinjer over eller under notesystemet, blir mer vanskelige å lese, og da benyttes gjerne en annen nøkkel, eller man bruker et 8va-tegn (ottavategn) for å markere at noten skal spilles en oktav høyere eller lavere.
Sima Yan

**Sima Yan** (tradisjonell kinesisk: 司馬炎, pinyin: *Sīmǎ Yán*; født 236, død 17. mai 290), stilnavn **Ānshì** (安世), **Keiser Wǔ av Jìn** (tradisjonell kinesisk: 晉武帝; forenklet kinesisk: 晋武帝; *Jìn Wǔdì*) var den første keiseren av det kinesiske Jin-dynastiet etter at han hadde tvunget Cao Wei-keiseren Cao Huan til å abdisere. Sīmǎ Yán var sønnen til Sima Zhao og sønnesønnen til Sima Yi. Han styrte fra 265 til 290. Etter å ha erobret Østlige Wu og tvunget den sørlige keiser Sun Hao til å overgi seg i 280, var han den første keiseren som styrte et forent Kina siden Han-dynastiets nedgangstid. Keiser Wǔ var godt kjent for sin sensualitet, særlig etter foreningen av Kina, og legender skrøt av hans ekstreme kraft blant de ti tusen keiserlige konkubiner. 

Keiser Wǔ ble vanligvis sett på som en generøs og mild, men også sløsete hersker. Hans generøse og milde styre underminerte makten hans, siden han ble i overkant tolerant ovenfor adelsfamilienes korrupsjon og sløsing, som tappet folket for ressurser. Videre var Yán bekymret for rikets stabilitet da han opprettet Jìn-dynastiet, og siden han trodde den forestående staten Cao Wei møtte sin undergang siden den ikke klarte å utdele makt til keiserfamiliens prinser, ga han stor makt til sine onkler, søskenbarn og sønner, med autoritet som inkluderte høy militær rang. Dette førte ironisk nok til destabiliseringen av Jìn-dynastiet, siden prinsene startet en krig seg imellom som ble kjent som de åtte prinsers krig kort etter Yán døde, og etterpå ødela wu huopprøret nesten dynastiet, og tvang det til å relokalisere seg til regionen sør for Huaihe. Selv om det nå var kraftig svekket overlevde dynastiet ennå hundre år, til 420. 

## Referanser
Frank Sauerbrey

**Frank Sauerbrey** er en tysk tidligere skihopper som konkurrerte for Øst-Tyskland. Han var på det østtyske laget som tok bronsemedaljer i lagkonkurransen i VM i Seefeld (Innsbruck) i 1985. I det individuelle rennet i storbakken ble han nummer 31. Han ble nummer 15 sammenlagt i den tysk-østerrikske hoppuka 1984/85, der hans beste plassering i enkeltrenn var 10.-plass i Innsbruck 4. januar 1985. Sammenlagt i verdenscupen ble han nummer 53 i 1984/85 og 59 i 1985/86.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
## Eksterne lenker
*
Solvens II

**Solvens II** er et prinsippbasert direktiv for forsikringsselskaper som opererer i EU. Direktivet har vært under utarbeidelse i flere år, og skal etter planen implementeres i nasjonale regelverk i EU innen 1. januar 2014. 
Solvens II regelverket skal samle alle direktiver som dekker områdene livsforsikring, skadeforsikring og reassuranse, samt forsikringsgrupper, i et regelverk.
Et av formålene med det nye direktivet er å få et regelverk som skal gjelde for hele forsikringsbransjen i EU. 

Solvens II er basert på tre pilarer, lignende Basel II direktivet for bankområdet. De tre pilarene kan oppsummeres som følger  
* Pilar 1 inneholder alle kvantitative soliditetskrav. Pilaren inneholder to kapitalkrav, MCR (minimum capital requirement) og SCR (solvency capital requirement). 
* Pilar 2 inneholder regler for tilsynsmessig kontroll og overvåkning, deriblant ORSA (own risk and solvency assessment) prosessen.
* Pilar 3 inneholder regler om markedsdisiplin, herunder også forsikringsselskapenes opp­lysningsplikt overfor offentligheten og tilsynsmyndighetene, deriblant rapportene SFCR (solvency and financial condition report) og RTS (report to supervisors)

Solvens II prosessen drives av EU, men en viktig aktør i arbeidet er EIOPA. EIOPA er den europeiske tilsynsmyndigheten for forsikring og tjenestepensjon.

## Referanser
 

## Eksterne lenker
* EIOPAs Solvens II arbeidsgruppe
* Endelig versjon av direktivet
Ikeda Terumasa

var en japansk daimyo tidlig i Edo-perioden. Tittelen hans var *[[Kokushi|Musashi no Kami]]*.

Han var svoger av *daimyo* Tokugawa Ieyasu, og da Ieyasu kom til makten i 1598 sørget han for å innsette Terumasa som guvernør for de vestlige provinsene. 

Terumasa kjempet mange slag sent i Azuchi-Momoyama-perioden, og fikk for sin innsats i slaget ved Sekigahara et len i Himeji-domenet, som i dag er en del av Hyōgo-prefekturet. Terumasa fikk også Himeji-borgen i gave for å ha gitt støtte til Ieyasu Tokugawa under krigen mot daimyoene fra Sekigahara.

Terumasa bestemte seg for å reise et nytt palass i byen Himeji. Det fantes et palass i byen fra før; det hadde blitt reist av Akamatsu Sadanori, og stod ferdig i 1346. Sadanoris slott var ikke grandiost nok for Terumasa, som ville bygge like storslått som borgen til Oda Nobunaga i Azuchi. Byggingen begynte i 1601, og etter at bygningsarbeiderne hadde nedlagt 2,5 millioner dagsverk i å realisere Terumasas planer, stod det nye Himeji-palasset ferdig i 1609. I 1609 kunngjorde Terumasa at Himeji skulle være hans nye hovedstad. Da hadde han et palass som stod i forhold til byens nye betydning og status.

## Referanser
Anssi Nieminen

**Anssi Nieminen** er en finsk tidligere skihopper som deltok i den tysk-østerrikske hoppuka og verdenscupen fra 1985 til 1993. Hans beste sammenlagtplassering i Hoppuka var 17.-plass i 1985/86; i verdenscupen var 25.-plass i 1990/91 hans beste sammenlagt. Beste plassering i enkeltrenn var 3.-plass i Innsbruck 4. januar 1986 og i normalbakken i Lake Placid 1. desember 1990.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Robert Reich

**Robert Bernard Reich** (født 24. juni 1946 i Scranton i Pennsylvania) er en amerikansk politisk økonom, forfatter, politisk kommentator og samfunnsdebattant. 

Han blir regnet som en av USAs fremste politiske økonomer. Reich har vært professor i offentlig politikk ved Goldman School of Public Policy ved University of California, Berkeley siden 2006. Han var tidligere professor ved Harvard Kennedy School of Government 1980–1992 og professor i sosial og økonomisk politikk ved Brandeis University. Han har også vært en medvirkende redaktør i flere kjente magasiner, blant disse er *[[The New Republic]]*, *The American Prospect*, *Harvard Business Review*, *The Atlantic*, *[[The New York Times]]* og *[[The Wall Street Journal]]*. 

Han har utgitt 13 bøker, inkludert besteselgere som *The Work of Nations*, *Reason*, *Supercapitalism* og *Aftershock: The Next Economy og America's Future*. Han studerte ved John Jay High School i Cross River, New York. Han studerte videre ved Dartmouth College, uteksaminert *[[summa cum laude]]* med bachelorgrad i 1968, og vant et stipend for å studere til mastergrad i filosofi, politikk og økonomi ved University of Oxford. Reich tok senere kandidatutdannelse i rettsvitenskap ved Yale University, der han var redaktør i *Yale Law Journal*. 

I 1977 utnevnte president Jimmy Carter ham til direktør for politisk planlegging ved Federal Trade Commission. Fra 1980 til 1992 underviste Reich ved Harvard University's Kennedy School of Government, der han skrev en rekke innflytelsesrike bøker og artikler, blant andre *The Next American Frontier* og *The Work of Nations*. Reich har arbeidet for presidentene Gerald Ford, Jimmy Carter og Bill Clinton, for sistnevnte som USAs arbeidsminister 1993–1997. 

## Referanser


## Eksterne lenker
* 
* 
* 
*
Isaac Boakye

**Isaac Boakye** (født 26. november 1981) er en ghanesisk fotballspiller som spiller for den ghanesiske klubben Asante Kotoko. Han kom i 2011 til den norske klubben Vålerenga fra den tyske klubben 1. FC Nürnberg. Kontrakten ble brutt etter fem måneder hos Vålerenga.

## Eksterne lenker
*
Günther Göllner

**Günther Göllner** (født 21. juni 1941 i Poddębice i det okkuperte Polen) er en tysk tidligere skihopper som konkurrerte for Vest-Tyskland. Han representerte 1. Football Club Bayeruth.

Göllner deltok i den tysk-østerrikske hoppuka fra 1962 til 1972, med 14.-plass i 1965/66 som beste sammenlagtplassering. Hans beste plassering i enkeltrenn var 3.-plass i Innsbruck 2. januar 1966. Han var med i OL i 1968 og 1972, med 10.-plass i storbakken i Saint-Nizier (Grenoble) i 1968 som beste plassering. I VM i Štrbské Pleso i 1970 ble han nummer 42 (av 66 deltakere) i normalbakken og nummer 50 (av 68 deltakere) i storbakken.

Han ble vesttysk mester i 1968.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Günther Göllner  (besøkt 17. april 2011)
* Munzinger Archiv: Günther Göllner (besøkt 17. april 2011)
* Sport-Komplett.de: Skispringen  –  Deutsche Meisterschaften (besøkt 17. april 2011)

## Eksterne lenker
*
Himeji (Hyōgo)

**Himeji** (japansk: 姫路市 &ndash; *Himeji-shi*) er hovedstaden i Hyōgo prefekturet i Japan. Hijemi har Himejiborgen, en av Japans tradisjonelle borger, som har blitt tildelt statusen verdensarv av UNESCO.

## Søsterbyer
### Internasjonale
*  Charleroi, Belgia
*  Phoenix, USA
*  Adelaide, Australia
*  Curitiba, Brasil
*  Taiyuan, Kina
*  Changwon, Sør-Korea

### Japanske
*  Matsumoto, i Nagano prefekturet i Japan.
*  Tottori, hovedstaden i Tottori prefekturet i Japan.

## Berømte personer fra Himeji
*Aya Matsuura, underholder
*Psycho le Cému, rockegruppe
*Kenzo Takada, motedesigner
*Tetsuro Watsuji, filosof og historiker
## Referanser

## Eksterne lenker
*
Dominic Kinnear

**Dominic Kinnear** (født 26. juli 1967 i Glasgow) er en skotskfødt amerikansk tidligere fotballspiller. Han er nå hovedtrener for laget Houston Dynamo, en jobb han har hatt siden 2006. 

Som spiller startet Kinnear sin karriere i den skotske klubben St. Johnstone FC. Gjennom karrieren spilte han for flere klubber i Mexico og USA. Han spilte også 54 landskamper for  og scoret 9 landslagsmål.

## Referanser

## Eksterne lenker
*
Sannfinnene

**Sannfinnene** (finsk: *Perussuomalaiset*, forkortet *PS*, svensk: *Sannfinländarna*) er et nasjonalistisk og populistisk politisk parti i Finland. Sannfinnene ble grunnlagt i 1995 på restene av Finlands landsbygdparti.

Sannfinnene ønsker en restriktiv flyktning- og innvandringspolitikk basert på prinsippet om assimilering. Partiet vil styrke forsvarsevnen og grensekontrollen, og kritiserer den politiske integrasjonen i EU. Sannfinnene ønsker å fremme det finske språkets stilling og avskaffe den obligatoriske svenskopplæringen i skolen. Sannfinnene støtter generøse velferdsordninger og bygdenes og landbrukets økononomiske interesser. Partiet er sosiokulturelt konservativt, nasjonalistisk og nokså autoritært, men sosioøkonomisk sentrum–venstreorientert.

I 2021 ble Riikka Purra valgt til partileder. Tidligere partiledere har vært Raimo Vistbacka (1995–1997), Timo Soini (1997–2017) og Jussi Halla-aho (2017–2021).

I 2023 inngikk partiet i Petteri Orpos regjering, en koalisjonsregjering med de fire partiene Samlingspartiet, Sannfinländarna, Svenska folkpartiet og Kristdemokraterna.

## Oppslutning ved valg
Partiet fikk et gjennombrudd med 19 % av stemmene i 2011, da partiet gikk imot økonomiske krisepakker til andre EU-land, og ble det tredje største partiet i Riksdagen. I 2015 fikk partiet 17,6 % av stemmene og ble nest størst i Riksdagen.

;**Riksdagsvalg**

;**Europaparlamentsvalg**

;**Presidentvalg, første valgomgang**

## Referanser


## Eksterne lenker
*
Aleksandr Ivannikov

**Aleksandr Ivannikov** (født 23. januar 1945 i Moskva) er en russisk tidligere skihopper som konkurrerte for Sovjetunionen. Han representerte Dinamo Moskva.

Ivannikov deltok i den tysk-østerrikske hoppuka fra 1962 til 1972, med 4.-plass i 1963/64 som beste sammenlagtplassering. Han ble også nummer 10 i 1965/66. Hans beste plassering i enkeltrenn i Hoppuka var 2.-plass i Innsbruck 5. januar 1964. I OL i Innsbruck i 1964 ble han nummer 6 i storbakken i Innsbruck og nummer 17 i normalbakken i Seefeld. Han var med i VM i 1966 og 1970, med 10.-plass i normalbakken i Oslo i 1966 som beste plassering.

I VM i skiflyging i Planica i 1972 ble han nummer 30. Han ble nummer 2 i rennet Janez Polda Memorial i normalbakken i Planica 22. mars 1970.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Aleksandr Ivannikov  (besøkt 17. april 2011)
* Planica 1934-2011: All international competitions, all podium winners and competitors with the longest ski jumps and flights

## Eksterne lenker
*
James McIlroy

**James Archibald McIlroy** (født 3. november 1879 i Londonderry i Ulster, død 27. juli 1968 i Surrey) var en britisk kirurg som deltok på Ernest Shackletons Endurance-ekspedisjon til Antarktis 1914–1916.

Etter at McIlroy var ferdig med sin medisinutdanning ved University of Birmingham, var han i en kort periode kirurg ved Queen Elizabeth Hospital i Birmingham. Deretter praktiserte han flere år i Egypt og Japan, samt som skipslege på cruiseskip i Sørøst-Asia.

I 1914 var han den ene av to leger som deltok på Shackletons ekspedisjon til Antarktis. Den andre ekspedisjonslegen var Alexander Macklin. McIlroy hadde også ansvar for sledepatruljene. McIlroy gjennomførte amputeringen av Perce Blackborows koldbranninfiserte tær mens mannskapet var skipbrudne på Elefantøya. For sin innsats på ekspedisjonen mottok han Polarmedaljen i sølv.

Under første verdenskrig ble han alvorlig skadet ved Ieper.

I 1921 ble han igjen med Shackleton til Antarktis som skipslege, denne gang på Shackleton-Rowett-ekspedisjonen. Shacketon døde imidlertid om bord i ekspedisjonsskiet «Quest» ved ankomst Sør-Georgia, og oppdraget ble fullført med Frank Wild som leder.

Under andre verdenskrig tjenestegjorde McIlroy om bord på SS «Oronsay» da den ble torpedert utenfor kysten av Vest-Afrika, og han tilbrakte fem dager i en åpen livbåt før han ble reddet av det franske skipet «Dumont d’Urville». Etter krigen fortsatte han som skipslege til han var oppi 70-årene.

## Referanser
SS-Jäger Battalion Mitte

**502nd SS-Jäger Battalion Mitte**, var en tysk spesialstyrke under andre verdenskrig.

Bataljonen ble opprettet i 1943, og var ledet av Otto Skorzeny. Den hadde base i Friedenthal (Oranienburg) rett nord for Berlin, og besto hovedsakelig av 300 soldater hvor 100 var fra Schutzstaffel (SS), 50 fra Luftwaffe og 150 fra Heer. Disse ble satt opp i to kompanier, og 20. juli 1944 ble et tredje kompani opprettet med soldater fra Flandern og Nederland. 

Oppgavene til gruppen var å anti-partisan arbeid og spionasje, men gjennomførte også redningsoppdrag.

## Oppdrag
Fjorten medlemmer av gruppen utførte i september 1943 redningen av den fangede italienske diktatoren Benito Mussolini i Gran Sasso d’Italia i Italia, hvor de klarte å overmannet vaktene og fikk flydd ham til Tyskland. De var også klargjorte for flere oppdrag som aldri ble gjennomført, som kidnapping av Philippe Pétain. 

I 1944 gjennomførte de Unternehmen Eisenfaust (*Operasjon Panzerfaust*) hvor de vellykket klarte å kidnappe sønnen til Ungarns riksforstander Miklós Horthy, og dermed fikk Horthy til å abdisere. Samme år gjennomførte de Operation Landfried i Romania, hvor oppgaven var å ødelegge veier og broer for å hindre den sovjetiske fremrykningen mot Tyskland. De gjennomførte også flere likvidasjoner i okkuperte Danmark, samt angrep på danske fabrikker. Kompani 1 & 2 var også i kamp i en måned på Østfronten.

## Slutten
I september 1944 ble SS-Jäger Battalion Mitte oppløst og personellet ble overført inn i en ny spesialstyrke-bataljon, SS-Jagdverbände Mitte 600.
Annette Thommessens plass

**Annette Thommessens plass** er en plass på Grønland i Oslo.

Plassen ble i august 2007 av bydelsutvalget i Bydel Gamle Oslo gitt navn etter Annette Thommessen (1932–1994), som blant annet stiftet Norsk organisasjon for asylsøkere (NOAS) i 1984 og var organisasjonens generalsekretær til sin død. Plassen ble åpnet i juli 2010 og ligger langs Schweigaards gate mellom nr. 15 og 17. Plassen er utformet av Bjørbekk Lindheim landskapsarkitekter og er finansiert av Rom Eiendom og Entra ASA.

Fra Annette Thommessens plass starter også Stasjonsallmenningen ved gangbroen «Akrobaten» over sporene på Oslo sentralstasjon. Stasjonsallmenningen fortsetter på den andre siden av gangbroen gjennom Barcode til Aud Blegen Svindlands plass i Bjørvika.

## Litteratur
* Oslo byleksikon

## Eksterne lenker
*  
* 
* Norske landskapsarkitekters forening  om Annette Thommessens plass
Arthur Meighen

**Arthur Meighen** (født 16. juni 1874, død 5. august 1960) var en canadisk konservativ politiker. Han var statsminister i to perioder på 1920-tallet.

Han var medlem av underhuset i Canadas parlament 1908–1921 og 1922–1926. Han var partileder for Conservative Party of Canada 1920-1926 og 1941-1942. Han tjenstegjorde som Canadas stats- og utenriksminister 1920-1921 og 1926. Han var medlem av Canadas senat 1932-1942.

Mount Arthur Meighen er et fjell i Britisk Columbia med en høyde på &nbsp;moh. Fjellet fikk sitt nye navn to år etter Arthur Meighens død.

## Referanser


## Eksterne lenker
* 
*
Prøvetegn

Et **prøvetegn** eller **øvingstegn** er en bokstav eller et tall i et partitur, kammermusikk eller orkestralt, og i alle enkeltstemmer, som markerer et passende sted å fortsette en øvelse etter en stans i øvelsen. I praksis, i en øvelsessituasjon, kalles prøvetegn for «bokstav» eller «tall». Man kan også kommunisere godt vha takttall, men særlig i lengre satser og musikkverk vil det ofte være mer oversiktlig og praktisk å bruke prøvetegn.
Jesse Lynch Williams

**Jesse Lynch Williams** (1871–1929) var en amerikansk forfatter og dramatiker.
 
Williams begynte sin litterære karriere i college da han skrev *Princeton Stories.* Etter eksamen fortsatte han å skrive romaner og skuespill, blant annet *[[Why Marry?]]* som han fikk den første utdelte Pulitzerprisen for drama for i 1918.

## Bibliografi
### Romaner og noveller
* *Princeton Stories*
* *The Adventures of a Freshman*
* *The Girl and the Game*
* *The married life of the Frederic Carrolls*
* *She Knew She Was Right*
### Skuespill
* *Lovely Lady*
* *Why Marry?*
* *The Stolen Story*

## Referanser


## Kilder
* Smokykin.com: Laidlaw Onderdonk Williams (Jesse Williams' sønns nekrolog)

## Eksterne lenker
* 
* 
* 
*  Jesse Lynch Williams hos gutenberg.org
Harry Bergqvist

**Harry Bergqvist** (født 3. april 1933) er en svensk tidligere skihopper som representerte Kubikenborgs IF. Han deltok i den tysk-østerrikske hoppuka i 1953, 1960/61 og 1961/62, og ble nummer 10 sammenlagt i den aller første Hoppuka. Hans beste plassering i enkeltrenn i Hoppuka var tredje plass i Innsbruck 6. januar 1953 og i Bischofshofen 11. januar 1953.

Bergqvist ble svensk mester i 1961.

## Litteratur
* Jahn, Jens; Theiner, Egon (2004): *Enzyklopädie des Skispringens*. Kassel: AGON Sportverlag, ISBN 3-89784-099-5
* Svenska Skidförbundet: Backe/nordisk kombination (svenske mestere, besøkt 17. april 2011)

## Referanser


## Eksterne lenker
*
STS-135

**STS-135** var den siste romferden til det amerikanske romfergeprogrammet. Kun fire astronauter var med, mot normalt seks eller sju på slike ferder. Det er første gang en romferge har reist til ISS med bare fire astronauter. Dette valget ble gjort fordi alle de andre romfergene allerede var pensjonert, så hvis noe galt hadde skjedd med romfergen, ville det ikke være noen andre som kunne komme og hente dem, og de måtte bli værende på ISS til én og én kunne bli sendt ned med russiske Soyuz-kapsler. Samtidig frigjorde dette plass for ekstra nyttelast. Alle astronautene som var med hadde vært i rommet før.

8. juli 2011 klokken 11:29 EDT (15:29 UTC) ble Atlantis skutt opp for siste gang som STS-135. Da Atlantis landet på Shuttle Landing Facilitys rullebane 15 ved John F. Kennedy Space Center i Florida den 21. juli klokken 05:57 EDT (09:57 UTC), satte det sluttstrek for NASAs 30 år lange romfergeprogram. 

## Referanser
Repetisjonstegn

Et **repetisjonstegn** er et symbol innen musikknotasjon som angir at en seksjon i et musikkverk skal gjentas. Hvis et verk har kun ett repetisjonstegn, betyr det at det gjentas fra begynnelsen. Et korresponderende tegn som står andre veien angir hvorfra det skal gjentas.

Dersom en repetisjon trenger en annerledes avslutning, kan man bruke klammer over taktene med nummer som angir hva som spilles hhv første og andre gang (eller flere ganger). Disse kalles «første og andre hus».
Nidaros Roller Derbyklubb

**Nidaros Roller Derbyklubb (NRD)** er Norges første roller derbyklubb. Klubben ble startet 18. august 2010, og holder til i Trondheim. Klubben startet med rundt 20 medlemmer og hadde på det meste rundt 100.

I dag har klubben rundt 50 medlemmer. Klubben har i dag A-lag og B-lag for kvinner. NRD hadde også en periode junior grupper for unge mellom 4 og 17 år.

7. juli 2012 spilte Nidaros Roller Derbyklubb i Norges første kamp. Den ble holdt i Husebyhallen, Trondheim. De spilte mot Oslo Roller Derbyklubb og vant 196-55. Kampen var godt besøkt, med anslagsvis 400-500 publikummere. Siden den gang har klubbens A lag (allstars) spilt over 50 kamper en rekke av disse i Europa og USA. B laget (Killer B's) som har spilt over 15 kamper i Norge, og Europa.

NRD har også hjemmelagene Buran Brawling og Trønder and Lightning som er sammensatt av spillere fra A og B laget som jevnlig har kamper mot hverandre på hjemmebane.

Klubbens A lag (Allstars) var i juni 2016 rangert som det 52. beste laget på Women's Flat Track Derby Associations verdensranking og 6. beste laget i Europa.

Rankingen gjorde at NRD ble invitert til å delta på WFTDA sin divisjon 2 turnering i Lansing Michigan høsten 2016 hvor de havnet på 9. plass.

Etter divisjon 2 turneringen ble det en stor utskriftning av spillere. Dette resulterte i at klubben falt på ranking og måtte starte å bygge lag på nytt.

## Medlem av
Norges Idrettsforbund, herunder Sør-Trøndelag Idrettskrets, og Norges Skøyteforbund, herunder Sør-Trøndelag Skøytekrets. Den 18. oktober 2012 ble de medlem av WFTDA (Women's Flat Track Derby Association) som første norske roller derby klubb.

## Referanser


## Eksterne lenker
*
* 
*  Women's Flat Track Derby Association for det internasjonale særidrettsforbundet.
Taktartsangivelse

**Taktartsangivelse** (også kalt **taktartbenevnelse** og **taktsignatur**) er et symbol innen musikknotasjon. Denne settes som en matematisk brøk i begynnelsen av musikkstykket etter de faste fortegnene. Nevneren angir taktdelens noteverdi (telle-enheten), mens telleren sier hvor mange taktdeler det er i hver takt.

Taktartsangivelsen står alltid notert like bak nøkkelen og (eventuelle) fortegn. Men i motsetning til fortegnene står taktartsangivelsen kun notert én gang (i starten av første notesystem).

## Kilder
* Benestad, Finn: *Musikklære*, Tano A/S (1983), ISBN 82-518-2126-6
Leadsheet

Et **leadsheet** er en form for musikknotasjon som spesifiserer de mest essensielle deler av en låt: Melodi, tekst og harmoni. Melodien noteres i vanlig klassisk musikknotasjon, teksten skrives under notesystemet og harmonikken angis med akkordsymboler over notesystemet. 

Leadsheet beskriver ikke stemmeføring, basslinje eller andre aspekter ved akkompagnementet. Dette spesifiseres seinere av en arrangør, eller improviseres av en utøver. Et leadsheet er for en jazzutøver den vanligste form for notasjon.
Rudi Schweinberger

**Rudolf «Rudi» Schweinberger** (født 10. april 1935, død 17. februar 2008) var en østerriksk skihopper. Han deltok i den tysk-østerrikske hoppuka fra 1954 til 1963, og ble nummer 4 sammenlagt i 1955/56. Hans beste plassering i enkeltrenn i Hoppuka var 2.-plass i Bischofshofen 8. januar 1956. I OL i Cortina d'Ampezzo i 1956 ble han nummer 19.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
## Eksterne lenker
*
Notesystem

**Notesystemet** eller **notelinjesystemet** er en del av notelæren og danner grunnlaget for musikknotasjon. Den består av fem linjer hvor symboler plasseres i forhold til disse linjene. De fem linjene og fire mellomrommene samsvarer med de syv trinnene i den diatoniske skalaen ut ifra posisjonen til nøkkelen, som angir posisjonen til en gitt tone. En note som står vertikalt høyere i systemet angir en høyere tone enn en note som står lenger ned, og omvendt. Hjelpelinjer kan legges til for å vise noter utover de fem opprinnelige linjene.

Bruken av linjer for å beskrive tonehøyde ble først presentert i den anonyme avhandlingen *[[Musica enchiriadis]]* i det niende århundre. Benediktinermunken Guido av Arezzo (990–1050) har fått mye av æren for utviklingen av det moderne notesystem gjennom bruken av tre eller fire linjer. Dagens notesysteme med fem linjer ble introdusert i Italia i det 13. århundre.

Flere notesystem kan med en klammeparantes og/eller en brakett til venstre i partituret forbindes, og utgjør da noe som også kalles et **system**.

## Referanser
Lene (album)

***Lene*** er et musikkalbum med Lene Jenssen, utgitt i 1979. Dette er hennes eneste plate.

## Sporliste
### Side 1
# «Sha-la-la»
# «Spør om jeg kan få komme hjem»
# «Se hvor du går»
# «Regniga natt»
# «La ikke din skygge bli igjen»
# «Et sommereventyr»
### Side 2
# «I en liten båt»
# «Jeg vil bare danse»
# «Om tårer var gull»
# «Sov godt min kjære»
# «Legg masken bort»
# «Minnet er min trøst»

## Eksterne lenker
*
NHF

**NHF** har flere betydninger:

* Norges Handikapforbund
* Norges Havfiskeforbund
* Norges Hesteskokasterforbund
* Norges Hundekjørerforbund
* Norges Huseierforbund
* Norges Hytteforbund
* Norges Håndballforbund
* Norsk Herpetologisk Forening 
* Norsk Hjelpepleierforbund
Vikings (album)

***Vikings*** er et musikkalbum med Vikings, utgitt i 1975.

## Sporliste
### Side 1
# «Aldri, aldri si aldri»
# «Hei hå – kom så»
# «Barnas verden»
# «Borte bra, hjemme best»
# «Kan du se det»
### Side 2
# «Unnskyld meg»
# «En du kjenner»
# «Hei, lille venn»
# «Send en hilsen»
# «Til Andreas»
## Besetning
* Rune Sundby – vokalist
* Åge Haugan – gitar, vokal
* Kjell Mortensholm – tangenter
* Hugo Madtzog – bass, vokal
* Skule Johansen – trommer

## Eksterne lenker
*
Mojmír Stuchlík

**Mojmír Stuchlík** (født 30. juni 1930 i Bítouchov, død 10. september 2016 i Semily) var en tsjekkisk skihopper som konkurrerte for Tsjekkoslovakia. Han representerte Dukla Liberec. Han deltok i den tysk-østerrikske hoppuka i 1955/56 og 1956/57, og ble nummer 31 og 37 sammenlagt (etter nåværende regler). Han ble nummer 2 i Bischofshofen 8. januar 1956. I OL i Cortina d'Ampezzo i 1956 ble han nummer 28.

## Referanser


## Kilder
* Sports Reference: Mojmír Stuchlík  (besøkt 18. april 2011)

## Eksterne lenker
*
Vikings 5: I rockeheksens klør!

***Vikings 5: I rockeheksens klør!*** er et musikkalbum med Vikings, utgitt i 1981.

## Sporliste
### Side 1
# «I rockeheksens klør»
# «Du er den jeg trenger»
# «Dear One»
# «Theme From M.A.S.H.»
# «Gode gamle Harry»
### Side 2
# «Tror aldri mere på deg»
# «Gi meg tid»
# «Jeg tenker på deg»
# «Lenge til vi sees igjen»
# «Hjemmebrenneriet»
# «Det går bedre for dag»

## Besetning
* Per Kristian Støbakk – sang
* Åge Haugan – gitar, vokal
* Stein Haanshus – bass, kor
* Bjørn Schandy – keyboard
* Tor Lindberg – trommer
### Medvirkende
* Roger Valstad – ingeniør
* Rune Nordal – ingeniør
* The Nidaros Production – produsent